CELEX: 62016CN0098
Language: sl
Date: 2016-02-17 00:00:00
Title: Zadeva C-98/16: Tožba, vložena 17. februarja 2016 – Evropska komisija/Helenska republika

25.4.2016   
            
            
               SL
            
            
               Uradni list Evropske unije
            
            
               C 145/25
            
         Tožba, vložena 17. februarja 2016 – Evropska komisija/Helenska republika
   (Zadeva C-98/16)
   (2016/C 145/31)
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: W. Roels in D. Triantafyllou)
   
      Tožena stranka: Helenska republika
   
      Predloga tožeče stranke
   
   
               —
            
            
               Ugotovi se naj, da Helenska republika s tem, da je sprejela in ohranila v veljavi zakonodajo, ki določa preferencialno stopnjo obdavčenja za volila, namenjena nepridobitnim organizacijam s sedežem v drugih državah članicah EU ali EGP, pod pogojem vzajemnosti, ni izpolnila obveznosti iz člena 63 PDEU in člena 40 Sporazuma EGP;
            
         
               —
            
            
               Helenski republiki naj se naloži plačilo stroškov.
            
         
      Tožbeni razlogi in bistvene trditve
   
   Grška zakonodaja določa znižano davčno stopnjo za volila, namenjena pravnim osebam brez pridobitnega namena (filantropski itd.). Vendar se znižana stopnja ne uporablja za volila, opravljena v korist tovrstnih tujih pravnih oseb, razen če tudi zadevne države priznavajo ugodnejšo obravnavo za volila, opravljena v korist grških pravnih oseb brez pridobitnega namena (torej pod pogojem vzajemnosti).
   
               —
            
            
               Ta zakonodaja povzroča diskriminiranje pravnih oseb (brez pridobitnega namena) iz drugih držav članic EU (in EGP), ki pomeni omejitev prostega pretoka kapitala (člen 63 PDEU).
            
         
               —
            
            
               Ta omejitev ne spada med izjeme iz člena 65 PDEU.
            
         
               —
            
            
               Ni je mogoče utemeljiti z zmanjšanjem državnega proračuna za dejavnosti nepridobitnih organizacij (nesprejemljiv finančni razlog).
            
         
               —
            
            
               Nazadnje, načelo vzajemnosti ne more upravičevati kršitve prostega pretoka kapitala z diskriminiranjem.